بحر مجتث مثمن مخبون محذوف
مفاعلن، فعلاتن، مفاعلن، فعلن
(م.)318، (ﻫ.)235
1 اؤزون خیال قیل انصاف ائله سنی تاری،
اولوبدو ترک قیلا یار بیجهت یاری؟
گیله یوخوم نییه ای دوست! مندن آیریلاسان،
گلیب گئدنده منیم حالیمی سوروش باری.
مگر چیخیبدی یادیندان گئدنده زنجانا،
چیخیب گلنده اَوَل گوندهکی ائوه ساری.
او سؤزلری کی دانیشیردیق قاباقجا گولمحمد،
او خادمیم کی سورهردی قاباقجا ماللاری.
5 گنه او گونلر اوچون شاد اولوب منیم کؤنلوم،
قرار و طاقت الیمدن چیخارتدی افساری.
اوجالدی شاه خدابنده تک منیم آهیم،
منارهسی کیمی قؤوزاندی ناله و زاری.
کیمین یانیندا شکایت ائدیم احبّادان؟
سالیبدی یار گؤزوندن منی، ائدیم زاری!
ara_Arab ara_Arab ara_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab